ועדת הכלכלה, כנסת 20, פרוטוקול מספר 133, 2016-01-05 11:30

איתן כבל: שלום לכולם.

איתן כבל: חברים יקרים, אנחנו פותחים עוד דיון של ועדת הכלכלה של הכנסת.

איתן כבל: יש לנו אורח, חברי בסאם ג'אבר.

איתן כבל: אני שמח לראות אותך כאן.

איתן כבל: ברשותכם, גברתי המנהלת, היועצת, רשמת, דוברת, אורחים נכבדים, הדיון לא אמור להיות ארוך, נכון?

איתן כבל: קראתי את הבקשה, אני מבין שזה עניין טכני.

<אתי בנדלר: זה לא עניין טכני.

איתן כבל: הוא מהותי, אבל בסוף הוא תהליך טכני.

<ליאת בלום: קצת רקע.

<ליאת בלום: לערוץ הייעודי בשפה הערבית יש אפשרות להיות משודר בכבלים ובלוויין, וגם הוא רשאי לבקש להיות משודר באופן לא מוצפן.

<ליאת בלום: יחד עם זאת, הוראות החוק אומרות ששנתיים מיום שהוא משודר לא מוצפן הוא יעבור לפיקוח הרשות השנייה, לעומת הפיקוח שיש לו היום.

איתן כבל: תסבירי, אני לא הבנתי את זה.

<ליאת בלום: הערוץ הייעודי בשפה הערבית, כמו כל ערוץ ייעודי, נתון לפיקוח של המועצה לשידורי כבלים ושידורי לוויין.

איתן כבל: עד פה ברור לי.

<ליאת בלום: יש לו אפשרות, בגלל שרצינו להגביר את הנגישות לאוכלוסייה הערבית ורצינו שאפשר יהיה לקלוט אותו גם לא באמצעות דמי מנוי, לבקש להיות מופץ גם באמצעות לוויין לא מוצפן, דהיינו שגם מי שלא מנוי של יס והוט יוכל לקלוט אותו.

<ליאת בלום: אחרי שנתיים מהיום שהוא משודר באופן לא מוצפן הוא עובר לפיקוח הרשות השנייה.

<ליאת בלום: כנראה שהייתה איזו שהיא חשיבה שאם הוא משודר לא מוצפן אז הוא יותר דומה באופיו לברודקאסט, לערוץ מסחרי רגיל.

<ליאת בלום: היום אנחנו סבורים, בעקבות הפנייה של המועצה לשידורי כבלים ולוויין, שנכון יותר שהוא יישאר תחת הפיקוח של המועצה לשידורי כבלים ולוויין.

<ליאת בלום: הוא ערוץ ייעודי, נישתי.

<ליאת בלום: הם מפרסמים את המכרזים.

איתן כבל: יש מישהו שדומה לו שהוצא?

<ליאת בלום: לא.

<ליאת בלום: זאת הוראת חוק מאוד ספציפית.

איתן כבל: יש לך מושג למה רצו דווקא אותם?

<ליאת בלום: האמת שחיפשנו הרבה בדברי ההסבר.

<ליאת בלום: אנחנו מצאנו דברי הסבר נרחבים ללמה הייתה חשיבות שקיימת, דרך אגב, גם היום להפיץ אותו באופן לא מוצפן.

<ליאת בלום: מדוע חשבו אחרי שנתיים שהוא צריך לעבור לפיקוח של הרשות השנייה - זה משהו שהתקשינו למצוא.

<ליאת בלום: זה משהו שכנראה הוסף בתהליך החקיקה.

איתן כבל: יכול להיות שמישהו כתב ולא מחק משהו.

<ליאת בלום: לא, היה איזה שהוא שיקול.

איתן כבל: מה היה?

<ליאת בלום: אנחנו לא יודעים אותו.

איתן כבל: את יודעת?

<אתי בנדלר: אני הוצאתי את פרוטוקול הדיון.

<מיכל גרוס: פשוט מהטעמים שזה הופך להיות ערוץ ברודקאסט.

<מיכל גרוס: מאוד פשוט.

<דודו קובסניאנו: הוא לא הופך להיות ערוץ ברודקאסט.

<דודו קובסניאנו: הייתה פה, לדעתי, פשוט טעות.

איתן כבל: אתם יודעים מה יפה פה?

איתן כבל: שבינתיים זה רק לדעתכם.

איתן כבל: בסוף זה שחור לבן.

איתן כבל: דעתכם לא נחשבת בעניין הזה.

איתן כבל: אני אומר את זה לא ממקום של העלבה, אני פשוט רוצה לדעת את הסיבה, לא את דעתכם.

איתן כבל: אפשר להגיד: וואלה, לא יודעים.

איתן כבל: גם זה בסדר.

<אתי בנדלר: ההחלטה הזאת התקבלה ועוגנה בחוק בתקופה שאברהם פורז היה יושב-ראש הוועדה ונשיאנו ראובן ריבלין היה שר התקשורת.

<אתי בנדלר: הם חשבו, אם אני מבינה נכון מתוך הפרוטוקול, שזה מאחר שהערוצים שהמועצה לשידורי כבלים ולוויין מפקחת עליהם הם כולם ערוצי נישה שההפצה שלהם נעשית באמצעות הכבלים או באמצעות הלוויין.

<אתי בנדלר: זו ההפצה המוצפנת שעליה מדובר.

איתן כבל: אני חושב שמה שאומרת היועצת המשפטית זאת הפרשנות - -

<אתי בנדלר: זה נובע מתוך הדברים.

<אתי בנדלר: מאחר שלגבי הערוץ בשפה הערבית הוחלט שהוא ישודר גם באופן פתוח, והוחלט שניתן יהיה לקלוט אותו כמו שקולטים ערוצי ברודקאסט, אמרו שאם כבר מדובר על ערוץ שהוא פתוח, נתייחס אליו כאל ערוץ ברודקאסט, כאשר על ערוצי הברודקאסט מפקחת הרשות השנייה לטלוויזיה ורדיו.

איתן כבל: דרך אגב, הם לא יהיו בעידן פלוס, נכון?

<ליאת בלום: הערוץ הייעודי לפי חוק הפצת שידורים יכול לבקש.

<אתי בנדלר: הוא יכול לבקש, רק הוא צריך לשלם.

<אתי בנדלר: יש לזה עלות די גבוהה.

<אתי בנדלר: זה מהווה חסם כניסה.

<אתי בנדלר: אני חייבת לציין שדיברו אז על הערוץ הייעודי בשפה הערבית - הוא הערוץ היחידי, למרות שהוא ערוץ נישה - שיופץ באופן פתוח.

<אתי בנדלר: יש עוד דוגמה לכך, וזה ערוץ הכנסת.

<אתי בנדלר: ערוץ הכנסת גם מופץ באופן רחב.

<אתי בנדלר: הוא תחת פיקוח המועצה לשידורי כבלים ולוויין.

עבד אל חכים חאג' יחיא: ערוץ הכנסת מוצפן, אי אפשר לקלוט אותו חופשי.

עבד אל חכים חאג' יחיא: אני ניסיתי בלי הכבלים.

<אתי בנדלר: זה לא נושא הדיון, אבל אני יכולה להביא לידיעתך שהכנסת הפסיקה את ההפצה הלוויינית הפתוחה שלו אחרי שהוא התחיל להיות מופץ בעידן פלוס, מתוך ידיעה, בין היתר, שערוצי הברודקאסט האחרים הפסיקו להית מופצים בצורה לוויינית פתוחה.

<אתי בנדלר: בפועל אנחנו פנינו למועצה, ואנחנו נפנה שוב לוועדת הכנסת כדי להחזיר את ההפצה הלוויינית הפתוחה.

עבד אל חכים חאג' יחיא: ברוב הישובים במגזר הערבי אין את הכבלים, לכן הם לא יכולים לקלוט אותו.

<ליאת בלום: זה לא מדויק.

<דודו קובסניאנו: אתי, הייתה פנייה.

<אתי בנדלר: אנחנו פנינו.

<אתי בנדלר: אנחנו מחכים לדיון שלכם.

<אתי בנדלר: השבנו לשאלותיכם בעניין.

עבד אל חכים חאג' יחיא: אנשים שיש להם את הצלחת הקבועה מעל הבית וקולטים את שידורי הלוויין מכל העולם, צריכים גם לקלוט את זה.

<ליאת בלום: חשוב לומר שדרך הממיר של עידן פלוס אפשר לקלוט ללא דמי מנוי.

עבד אל חכים חאג' יחיא: הם לא צריכים את זה, כי יש להם את הצלחת שלהם.

<ליאת בלום: אנחנו חושבים שצריך שהערוץ הייעודי בשפה הערבית יישאר תחת הפיקוח של המועצה לשידורי כבלים ולוויין באופן קבוע.

<ליאת בלום: מה שאנחנו מבקשים כאן זה דחייה של שנתיים בהתאם לסמכות של השר בחוק, עד שנוכל להכין את תהליך החקיקה ונשלים אותו.

איתן כבל: זה כזה מסובך?

<ליאת בלום: אנחנו לא רוצים להיות במצב שאנחנו מגיעים לתחילת פברואר, שזה סיום השנתיים.

איתן כבל: ברור לי שתמיד באים בסוף.

איתן כבל: לא הפתעתם אותי, תנוח דעתכם.

איתן כבל: אפילו הקדמתם ב-3 שבועות.

איתן כבל: תרגישו הכי סבבה.

איתן כבל: רציתי לשאול למה הקדמתם.

עבד אל חכים חאג' יחיא: רק אתמול אישרנו רטרואקטיבי.

<נחשון אקסלרד: אנחנו תומכים לחלוטין בבקשתו של שר התקשורת ובעמדתו להשאיר את הערוץ תחת הרגולציה של המועצה לשידורי כבלים ושידורי לוויין, וזה מכמה טעמים.

<נחשון אקסלרד: הראשון והעיקרי שבהם זה ערוץ ייעודי נישתי, לא ערוץ ברודקאסט כמו ערוץ 2 וערוץ 10.

<נחשון אקסלרד: הערוצים הייעודיים האחרים נמצאים תחת הרגולציה של המועצה, לכן אין שום סיבה שדווקא הערוץ הזה יעבור למשטר רגולטורי אחר, מה גם שאותו משטר רגולטורי מפקח על הערוץ מכוח ועל פי הוראות הרישיון שכתבה המועצה לשידורי כבלים ולשידורי לוויין.

<נחשון אקסלרד: זה הופך את זה לעוד יותר סוג של כלאיים עבור מועצת הרשות השנייה, לטעמנו.

<נחשון אקסלרד: אנחנו כבר די מנוסים עם המועצה לשידורי כבלים ולוויין, נוח לנו שם.

<ליאת בלום: תקנות התקשורת (דחיית המועצה הקבוע בסעיף 6לד3(ב) לחוק), התשע"ו-2005 בתוקף סמכותי לפי סעיף 6לד3(ג) לחוק התקשורת (בזק ושידורים), התשמ"ד-1982 (להלן – החוק), ובאישור ועדת הכלכלה של הכנסת, אני מתקין תקנות אלה: דחיית מועד המועד האמור בסעיף 6לד3(ב) לחוק ידחה בשנתיים, והוא יהיה ביום כ"ג בשבט התשע"ח (8 בפברואר 2018).

<אתי בנדלר: שזה אומר?

<ליאת בלום: זה אומר שאנחנו דוחים את התחילה של סעיף קטן (ב) עד תחילת בפברואר 2018.

<אתי בנדלר: ואז?

<ליאת בלום: אם עד אז לא יעבור תיקון החקיקה שאנחנו עושים - -

איתן כבל: הם יבואו לבקש דחייה נוספת.

<ליאת בלום: אי אפשר לבקש.

איתן כבל: יוסיפו משפט בחוק.

איתן כבל: יותר קל להאריך גם בחוק, מאשר להתחיל להסביר למה.

איתן כבל: זה המצב.

איתן כבל: מי בעד?

איתן כבל: בעד – פה אחד

איתן כבל: נמנעים – אין

איתן כבל: אני מודה לכם.